Көтөр кынаттаах кыыл Үстэ сымыыттаан сайылаан тиийэр, Сүүрэр атахтаах кыыл сүрдээҕэ — Халлаан таҥара табата Үстэ тубуттаан туруоран тиийэр, Ааттаах-суоллаах үтүө буҕатыыр киһи Үстэ өлөн-тиллэн тиийэр Оннук ыраах мындаалаах Быдан ыраах дайдыга, Айыллыбыт аан дайды Ийэ киинигэр кистэммит, Отто торуой дойду Дьоллоох хочото диэн олорбут, Аллараа аан дайды Уолбат ойбоно буолбут. Дириҥ түһэльгэтэ аар баҕаҕа, Алтан чэчирэ буолан ааҕыллыбыт, Кыталыктаах кылбар маҕан, Туруйалаах тунал маҕан Толоон толон сиригэр Тохтоон олохсуйан одууланан олорбут Улуу-дьаалы сурахтаах Улахан ыаллар бааллар, Ол кинилэр кимнээхтэрий диир эбит буоллаххына, Ааттара-суоллара — Моҕол Тойон, Муҥха Хатын диэн ааттаах Оҕоньньордоох эмээхсин олороллор эбит.
В дали, откуда птица, В пути трижды высидев яйца, летит, Откуда олень небесный — Самый быстрый из тварей с ногами, Трижды выведя оленят, бежит, Откуда знаменитый богатырь, Три раза родясь и умерев, идет, Вот в такой отдалённой стране, Такой глуши, Спрятанной в пуповине Мироздания, В счастливой долине Серединной тверди земли, Почитаемой неиссякаемой майной Нижнего мира, Глубокой сердцевиной, нерушимым аар багахом, Медным чэчиром, На поле том ослепительном, Чисто-белом со стерхами, Светло-белом с журавлями, Осев осёдло и прочно, Прославленная и знатная Великая семья живет, Ежели спросишь — кто они такие, Каковы имена — Те старик со старухой Могол Тойоном, Мунгха Хатын зовутся.